turjo4nis/wikipedia-bn-dump-20250701 huggingface dataset:
ছাপ তিলক সব ছিনে

ছাপ তিলক সব ছিনে একটি কাফি রচনা, যা ১৪শ শতকের প্রখ্যাত সুফি সাধক ও কবি আমির খসরু রচনা ও সুরারোপ করেন। এটি উত্তর ভারতের ব্রজভাষায় রচিত। এর সুর ও আধ্যাত্মিক কথামালার জন্য এই গানটি ভারতীয় উপমহাদেশজুড়ে কাওয়ালি পরিবেশনায় বহুবার গীত হয়েছে। এই গানটি আমির খসরুর সবচেয়ে জনপ্রিয় ও পরিচিত কবিতার একটি। এটি তার ঈশ্বরপ্রেম, আত্মনিবেদন এবং পরমসত্তার সঙ্গে মিলনের আনন্দের কাব্যিক প্রকাশ। মধ্যপ্রাচ্যের সংগীতধারার সঙ্গে ভারতীয় ভাষা, সংস্কৃতি ও শিল্পরীতির মিশ্রণে এই কবিতা একটি অনন্য শিল্পরূপ ধারণ করেছে। এই রকম আন্তরিক ভক্তিভাব পূর্ববর্তী ইসলামী গজল ও কাওয়ালিতেও খুব কমই দেখা যায়। এই কবিতা দুই ভিন্ন সংস্কৃতির সংমিশ্রণে গঠিত একটি নতুন শিল্পধারা নির্মাণে সহায়ক হয়েছে, যা পরবর্তীতে গঙ্গা-যমুনা তেহজিব সংস্কৃতির ভিত্তি গঠনে গুরুত্বপূর্ণ ভূমিকা রেখেছে।

এই কবিতার মূলভাব হলো—পরমপ্রেমিকের একটিমাত্র দৃষ্টিতে আত্মপরিচয় মুছে যাওয়া। এটি সুফি সাহিত্য ও সাধনার অন্যতম প্রধান বিষয়বস্তু।

এই কবিতাটি কাওয়ালি রূপে গেয়েছেন ভারত ও পাকিস্তানের বহু খ্যাতনামা শিল্পী, তাঁদের মধ্যে রয়েছেন—উস্তাদ নুসরাত ফতেহ আলি খান, নাহিদ আখতার, মেহনাজ বেগম, আবিদা পারভীন, সাবরি ব্রাদার্স, ইকবাল হুসেন খান বান্দানওয়াজি, ফারিদ আয়াজ ও আবু মুহাম্মদ কাওয়াল, উস্তাদ জাফর হুসেন খান, উস্তাদ বিলায়েত খান, উস্তাদ শুজাত খান, জিলা খান, নিযামী বন্ধু, হাদিকা কিয়ানি, স্মিতা বেল্লুর, লতা মঙ্গেশকর, আশা ভোঁসলে, রাহাত ফতেহ আলি খান, কেলাশ খের, কবিতা শেঠ এবং মৈথিলি ঠাকুর।

মূল পাঠ ও অনুবাদ

জনপ্রিয় সংস্কৃতি 
১৯৭৮ সালের বলিউড চলচ্চিত্র ম্যায় তুলসী তেরে আঙ্গন কী-তে লতা মঙ্গেশকর ও আশা ভোঁসলে পরিবেশিত একটি সংস্করণ অন্তর্ভুক্ত ছিল। আরেকটি বহুল প্রশংসিত পরিবেশনা আবিদা পারভীন ও রাহাত ফতেহ আলী খানের কণ্ঠে শোনা যায়, যা পাকিস্তানের জনপ্রিয় সংগীত অনুষ্ঠান ‘‘কোক স্টুডিও’’-তে সম্প্রচারিত হয়। এই গজলটি আরও কয়েকটি ভারতীয় চলচ্চিত্রেও ব্যবহৃত হয়েছে। ২০১৬ সালের সাত উচাক্কে চলচ্চিত্রে কীর্তি সগঠিয়া এই গানটি গেয়েছেন এবং সুরারোপ করেছেন বাপি–তুতুল। ২০২০ সালের আনপজড চলচ্চিত্রেও এই গানের একটি পরিবেশনা শোনা যায়, যা সুর দিয়েছেন শিশির এ সামন্ত এবং গেয়েছেন সামন্ত ও সুনীল কামাথ। এই গানটি সময়ের সাথে সাথে এর জনপ্রিয়তা বজায় রেখেছে। এটি ভারত ও পাকিস্তানের বিভিন্ন টেলিভিশন প্রতিভা অনুসন্ধানমূলক অনুষ্ঠানে, পাশাপাশি সামাজিক যোগাযোগমাধ্যমেও নিয়মিতভাবে শোনা যায়।

তথ্যসূত্র 

১৪শ শতকের কবিতা
১৪শ শতকের গান
সুফি গান
সুফি সংগীত
ভারতীয় গান
কাওয়ালি গান
গজল গান
কাউয়ালী সঙ্গীত
ভারতীয় গান
ইসলামি সঙ্গীত
সুফি সঙ্গীত
গজল গান
সাঁসো কি মালা পে

সাঁসো কি মালা পে () একটি ভজন সঙ্গীত। গানটির মূল গায়িকা হলেন মীরাবাঈ (১৪৯৮ - ১৫৫৭)। গানটি হিন্দু ধর্মের ভগবান কৃষ্ণের গুণকীর্তণে লেখা হয়েছিল। পরবর্তীকালে গানটি অনেক বিখ্যাত গায়ক গেয়েছিলেন এবং এটি ভারতীয় উপমহাদেশের কিংবদন্তি গায়ক নুসরাত ফাতেহ আলীর প্রিয় গান ছিল। ১৯৭৯ সালে তিনি যখন ভারত সফর করছিলেন তখন প্রথমবারের মত তিনি এই গানটি গেয়েছেলেন। গানটি কাউয়ালী কনসার্টের সবচেয়ে জনপ্রিয় গানগুলোর একটি।

অনুপ্রেরণা 
১৯৯৭ সালে শাহরুখ খান এবং মাধুরী দীক্ষিত অভিনীত কয়লা  চলচ্চিত্রে গানটি  ব্যবহার করা হয়।

তথ্যসূত্র 

কাউয়ালী সঙ্গীত
ভারতীয় গান
১৯৭৯-এর গান
গজল গান
নুসরাত ফাতেহ আলী খানের গান
সুফি সঙ্গীত
মধু পূর্ণিমা

মধু পূর্ণিমা বৌদ্ধদের অন্যতম একটি ধর্মীয় উৎসব। এ দিনটি বৌদ্ধ ইতিহাসে একটি ঐতিহাসিক ও তাৎপর্যময় দিন। ভাদ্র মাসের পূর্ণিমা তিথিতে এ উৎসব পালন করা হয়।

ঐতিহাসিক প্রেক্ষাপট 
তথাগত বুদ্ধ কোশাম্বীতে ভিক্ষু-সংঘসহ অবস্থান করার সময় বিনয়ধর পন্থী ভিক্ষু ও সূত্রধর পন্থী ভিক্ষুর মধ্যে বিনয় সম্পর্কিত একটি বিষয় নিয়ে বিতর্কের সৃষ্টি হয়। এ বিষয় নিয়ে উভয় পন্থী ভিক্ষুদের মধ্যে মতদ্বৈততা চরম আকার ধারণ করলে তথাগত বুদ্ধ তাদের বিবাদ মীমাংসা করার প্রচেষ্টা করেন। কিন্তু উভয় পক্ষ তাদের স্ব স্ব মতের পক্ষে অবস্থান গ্রহণ করেন; ফলে বিবাদ মীমাসা করা সম্ভব না হওয়ায় বুদ্ধ কোশাম্বী ত্যাগ করে পারিলেয়্য নামক বনে গমন করেন এবং দশম বর্ষাবাস সেখানে পালন করেন। পারিলেয়্য বনে বর্ষা যাপন কালে একটি একাচারী হাতি প্রতিদিন বুদ্ধের সেবা করত; বনের ফল সংগ্রহ করে বুদ্ধকে দান করত। এ সময় বনের একটি বনর হস্তীরাজ কর্তৃক বুদ্ধকে সেবা করতে দেখে তারও বুদ্ধকে পূজা করার ইচ্ছা জাগে। ভাদ্র পূর্ণিমাতে সে একটি মৌচাক সংগ্রহ করে বুদ্ধকে দান করেন। মৌচাকে মৌমাছির ছানা ও ডিম থাকায় বুদ্ধ প্রথমে মধু পান করলেন না।বানর তা বুঝতে পেরে মৌচাকটি নিয়ে ছানা ও ডিম পরিষ্কার করে পুনরায় বুদ্ধকে দান করলে এবার বুদ্ধ মধু পান করেন।মধুপান করতে দেখে বানর খুশিতে, আনন্দে আত্মহারা হয়ে বৃক্ষ শাখা হতে বৃক্ষশাখায় লাফাতে লাগল। হঠাৎ অসাবধানতাবশতঃ বৃক্ষের শাখা ভেঙ্গে বানর মাটিতে পড়ে গাছের গোড়ায় আঘাত প্রাপ্ত হয়ে মৃত্যুবরণ করল। বুদ্ধকে মধুদান এবং বুদ্ধের প্রতি প্রসন্নচিত্ত হয়ে মৃত্যুবরণ করার পর বানর তাবতিংস স্বর্গে ত্রিশ যোজন বিস্তৃত কনক বিমান ও সহস্র অপ্সরা লাভ করল। পারিলেয়া বনে হস্তিরাজ কর্তৃক ভগবান বুদ্ধের সেবাপ্রাপ্তি ও বানরের মধুদানের কারণে এ দিনটি বৌদ্ধদের কাছে স্মরণীয় ও আনন্দ-উৎসবমুখর পুণ্যময় একটি দিন।

এ দিনটি উপলক্ষে বৌদ্ধ সম্প্রদায় বুদ্ধ পূজা, সীবলী পূজা, শীল গ্রহণ, সংঘদান, মধু ও ভেষজ দান, বাতি প্রজ্বলন, ভিক্ষু সংঘকে পিণ্ডদানসহ নানা ধর্মীয় আনুষ্ঠানিকতা সম্পন্ন করে থাকে। মধু পূর্ণিমাকে কেন্দ্র করে বৌদ্ধদের দিনব্যাপী নানা কর্মসূচি পালন করে থাকে।

তথ্যসূত্র

বহিঃসংযোগ 

বৌদ্ধধর্ম
বৌদ্ধ উৎসব
বাংলাদেশের উৎসব
পূর্ণিমায় পালিত অনুষ্ঠান
বাংলাদেশের ধর্মীয় উৎসব
আগস্ট উদ্‌যাপন
সেপ্টেম্বর উদ্‌যাপন
স্বাধীনতা জাদুঘর

স্বাধীনতা জাদুঘর বাংলাদেশের ঢাকায় অবস্থিত একটি জাদুঘর যা দেশটির স্বাধীনতা সংগ্রামের ইতিহাস চিত্রিত করে। জাদুঘরটি ঢাকার ঐতিহাসিক সোহ্‌রাওয়ার্দী উদ্যানে অবস্থিত। মুঘল শাসনামল থেকে শুরু করে ১৯৭১ খ্রিস্টাব্দে বিজয় দিবস পর্যন্ত দীর্ঘ সংগ্রাম-ইতিহাসের সচিত্র বর্ণনা প্রদর্শন করছে জাদুঘরটি। সোহ্‌রাওয়ার্দী উদ্যানে জাতির জনক বঙ্গবন্ধু শেখ মুজিবুর রহমান ১৯৭১ খ্রিস্টাব্দের ৭ মার্চ তার ঐতিহাসিক ভাষণ প্রদান করেন এবং এখানেই একই বছরের ১৬ ডিসেম্বর পাকিস্তান সেনাবাহিনী আত্মসমর্পণ করে। স্বাধীনতা জাদুঘর বাংলাদেশের ৪৫তম স্বাধীনতা দিবস, ২০১৫ খ্রিস্টাব্দের ২৫ মার্চে জনসাধারণের জন্য উন্মুক্ত করা হয়। স্বাধীনতা জাদুঘর বাংলাদেশ জাতীয় জাদুঘর এর এখতিয়ারে একটি শাখা জাদুঘর হিসাবে পরিচালিত।

স্থাপত্য
স্বাধীনতা জাদুঘরটি সোহরাওয়ার্দী উদ্যানে নির্মিত একটি বৃহৎ পরিকল্পিত নকশার অংশ। এই নকশায় রয়েছে একটি অ্যাম্ফিথিয়েটার, তিনটি জলাধার, শিখা চিরন্তন, স্বাধীনতা সংগ্রামের চিত্রবিশিষ্ট একটি ম্যুরাল এবং ১৫৫ আসন বিশিষ্ট একটি অডিটোরিয়াম। তবে পুরো নকশাটির প্রধান বিষয় হল একটি ৫০ মিটার বিশিষ্ট আলোক স্তম্ভ, যা স্বাধীনতা স্তম্ভ নামে পরিচিত। স্তম্ভটি কাচের প্যানেল দ্বারা নির্মিত। জাদুঘরটি এই স্তম্ভের নিচে অবস্থিত। পুরো জাদুঘরটি ভূগর্ভস্থ। এটিই বাংলাদেশের প্রথম এবং একমাত্র ভূগর্ভস্থ জাদুঘর। জাদুঘরটির প্লাজাটি ৫৬৬৯ বর্গমিটার বিশিষ্ট টাইল দ্বারা আবৃত স্থান। জাদুঘরের মাঝখানে রয়েছে একটি ঝর্ণা, যাতে উপর থেকে পানি পরে। বাংলাদেশী স্থপতি কাশেফ মাহবুব চৌধুরী এবং মেরিনা তাবাসসুম ১৯৯৭ খ্রিস্টাব্দে একটি জাতীয় স্থাপত্যিক নকশা প্রতিযোগিতা জয়ের মাধ্যমে এই প্রকল্পটির কাজ বাস্তবায়নের সুযোগ লাভ করেন। ৬৭ একরজুড়ে বিস্তৃত পুরো প্রকল্পটির নির্মাণ ব্যয় প্রায় ১৭৫ কোটি টাকা।

প্রদর্শনী
জাদুঘরটিতে ১৪৪টি কাচের প্যানেলে ৩০০-এরও বেশি ঐতিহাসিক আলোকচিত্র প্রদর্শিত হয়। টেরাকোটা, ঐতিহাসিক আলোকচিত্র, যুদ্ধের ঘটনা সংবলিত সংবাদপত্রের প্রতিবেদনও প্রদর্শিত হয়। এছাড়া মুক্তিযুদ্ধের পক্ষে বিভিন্ন বিদেশী পত্রিকায় প্রকাশিত সংবাদের প্রতিলিপি এবং মুক্তিযুদ্ধের পক্ষে বিদেশে প্রচারণা সৃষ্টিতে তৈরিকৃত বিভিন্ন পোস্টারও জাদুঘরটিত প্রদর্শনীতে রয়েছে। বাংলাদেশের বেশ কিছু গুরুত্বপূর্ণ প্রত্নতাত্ত্বিক স্থান এবং স্থাপনার চিত্রও রয়েছে এখানে। ১৯৭১ সালের ১৬ ডিসেম্বরে যে টেবিলে তৎকালী পাকিস্তান সেনাবাহিনীর পূর্ব জোনের কমান্ডার লেফটেন্যান্ট জেনারেল আমির আবদুল্লাহ খান নিয়াজি আত্মসমর্পণ করে স্বাক্ষর করেন, তার একটি অনুলিপি রয়েছে জাদুঘরটিতে। তবে মূল টেবিলটি  বাংলাদেশ জাতীয় জাদুঘরে রয়েছে।

দর্শনার্থীদের জন্য তথ্য 
সোহরাওয়ার্দী উদ্যানের ৫টি ফটক দিয়ে ভূ-গর্ভস্থ স্বাধীনতা জাদুঘরে যাওয়া যায়। তবে ইঞ্জিনিয়ারিং ইন্সটিটিউটের নিকটবর্তী ফটক এবং বাংলাদেশ জাতীয় জাদুঘরের বিপরীতে অবস্থিত ফটক দিয়ে সহজে প্রবেশ করা যায়। এর শীতকালীন সময়সূচী প্রতি শনিবার থেকে বুধবার সকাল ৯টা থেকে বিকাল সাড়ে ৪টা এবং গ্রীষ্মকালীন সময়সূচী প্রতি শনিবার থেকে বুধবার সকাল ১০টা থেকে বিকাল সাড়ে ৫টা। শুক্রবার বিকেল আড়াইটা থেকে স্বাধীনতা জাদুঘর দর্শনার্থীদের জন্য উন্মুক্ত করা হয়। বৃহস্পতিবার সাপ্তাহিক ছুটির দিন। প্রবেশ মূল্য ২০টাকা (প্রাপ্তবয়স্কদের জন্য) ও ১০ টাকা (শিশু-কিশোরদের জন্য)। বিদেশীদের জন্য প্রবেশ মূল্য ১০০ টাকা; তবে সার্কভুক্ত দেশের দর্শনার্থীদের জন্য প্রবেশ মূল্য ২০ টাকা।

চিত্রশালা

আরও দেখুন
 বাংলাদেশের জাদুঘরের তালিকা

তথ্যসূত্র

সোহরাওয়ার্দী উদ্যান
ঢাকার জাদুঘর
ঢাকা জেলার দর্শনীয় স্থান
২০১৫-এ প্রতিষ্ঠিত জাদুঘর
ঢাকার সংস্কৃতি
২০১৫-এ বাংলাদেশে প্রতিষ্ঠিত
ক

ক হলো বাংলা বর্ণমালার প্রথম ব্যঞ্জনবর্ণ এবং ১২তম বর্ণ। ‘ক’ হলো একটি পূর্ণমাত্রাযুক্ত ব্যঞ্জনবর্ণ।

বর্ণনা 
'ক' হলো বাংলা বর্ণমালার প্রথম বর্ণ এবং একই সাথে ব্রাহ্মী বর্ণমালারও প্রথম বর্ণ। এর আদিরূপ যোগ চিহ্নসদৃশ। বাংলা ভাষায় 'ক' আদ্যক্ষর রূপে বহুল ব্যবহৃত। ক-বর্গীয় ধ্বনিরও প্রথম ধ্বনি 'ক'। কখনো কখনো গণিতে অজ্ঞাত রাশি প্রকাশ করতে এই বর্ণটি ব্যবহার করা হয়।

ব্যবহার

যুক্তবর্ণ 

 কিছু যুক্তবর্ণ ইংরেজি শব্দের জন্য সৃষ্টি হয়েছে। যেমন: ক্ + ট = ক্ট।
 কিছু যুক্তবর্ণ সংস্কৃত ভাষায় ছিল। বাংলায় তা আর ব্যবহৃত নয়। যেমন: ক্ + ন = ক্ন।

ব্যঞ্জন সন্ধিতে ক 
 ক+অ = গ (দিক+অন্ত = দিগন্ত)
 ক+দ = গ+দ (বাক+দান = বাগদান)
 ম+ক = ঙ+ক (শম+কা = শঙ্কা)
 ক+ন = গ/ঙ+ন (দিক্+নির্ণয় = দিগ্নির্ণয়/দিঙ্নির্ণয়)

ধ্বনিগত বৈশিষ্ট্য 
'ক'কে প্রথাগতভাবে কন্ঠ্যধ্বনি বলা হয়। তবে এর উচ্চারণস্থান জিহ্বামূল বা পশ্চাত্তালু। ক ধ্বনি উচ্চারণের সময় নিঃশ্বাস ধীরে সংযোজিত হয়।তাই এটি অল্পপ্রাণ ধ্বনি। ক উচ্চারণের সময় স্বরতন্ত্রী অনুরণিত হয় না বিধায় এটি অঘোষ ধ্বনি।

উদাহরণ 

 কই
 কংস
 কক্ষ
 কঙ্ক
 কত
 কথা
 কাক
 কাকা
 কি
 কিল
 কিছু
 কী
 কীট
 কণ্টক
 কণ্ঠ
 কপাল
 কবি
 কাব্য
 কামড়
 কাম
 কলা
 কামাই
 কায়দা
 কায়িক
 কাজ
 কান্ত
 কান্না
 কাপড়
 কাবাব
 কাবুব
 কাব্য
 কার্যক্রম
 কার্য
 কারাবাস
 কার্যভার
 কার্যকারী
 কার্যকালাপ
 কার্পাস
 কষ্ট
 কষা
 কহা
 কল্য
 কল্যাণ

কম্পিউটিং কোড

আরো দেখুন 
 বাংলা স্বরবর্ণ
 বাংলা ব্যঞ্জনবর্ণ
 বাংলা লিপি

তথ্যসূত্র

বহিঃসংযোগ 
 

বাংলা ব্যঞ্জনবর্ণ
বাংলা বর্ণমালা
বাংলা ভাষা
কানোকা

কানোকা, () (বৈজ্ঞানিক নাম:Tristaniopsis laurina), হচ্ছে মিরটাসি পরিবারের একটি বৃক্ষ। এদের আদিবাস অস্ট্রেলিয়া। এই বৃক্ষ সাধারণত সমুদ্র উপকূলবর্তী এলাকায়ে অবস্থান করে। এরা নাতিদীর্ঘ, সাধারণত ৪.৬ মিটার থেকে ৯ মিটার পর্যন্ত লম্বা হয়ে থাকে। এদের বৃদ্ধি সাধারণত অত্যন্ত ধীর গতিতে হয়। এরা বহুশাখাবিশিষ্ট এবং প্রাকৃতিক বাসস্থানে ১২৮ ফুট পর্যন্ত লম্বা হতে পারে। এই বৃক্ষের মূল বৈশিষ্ট হলো এর উজ্জল হলুদ ফুলের থোকা, এর একটি বৈশিষ্টমূলক সৌরভ আছে যা অনেকের কাছে খুব একটা প্রীতিকর নাও লাগতে পারে, তথাপী এই ফুলের আকর্ষণে বাগানে অনেক মৌমাছির আগমন ঘটে।

গ্যালারি

তথ্যসূত্র

বহিঃসংযোগ 

অস্ট্রেলিয়ার উদ্ভিদ
কুইন্সল্যান্ডের উদ্ভিদ
অস্ট্রেলিয়ার বাগান উদ্ভিদ
আলংকারিক উদ্ভিদ
উদ্যান উদ্ভিদ
এশিয়ার উদ্যান উদ্ভিদ
ফোর সিজনস হোটেল মুম্বই

মুম্বাই এর ফোর সিসনস হোটেল হলো একটি পাঁচ তারকা হোটেল এবং টরোন্টো-ভিত্তিক ফোর সিসনস বিলাসিতা হোটেল এবং রিসর্ট এর অংশ| এটা মুম্বই এর উঠতি জেলা, ওরলি তে অবস্থিত| এই হোটেল এ বর্তমানে ২০২ টি গেস্ট রুম ঘর আছে, এবং এইআর নামক ভারতের সর্বোচ্চ ছাদের উপরিভাগে বার আছে|

ইতিহাস
৩৭ তলা এই ভবন টি ২০০৮ সালে সম্পূর্ণ হয়, এবং হংকং ভিত্তিক কোম্পানি, লোহান এসোসিয়েটস এর জন অর্জারিয়ান দ্বারা এটা পরিকল্পিত হয়| হোটেল এর অভ্যন্তর এর নকশা করেন, বিলকে-লিনাস| এই ভবন এর সিভিল নির্মাণ ৮ দিনের এক একটি স্ল্যাব চক্র তে দেড় বছরের মধ্যে সম্পন্ন করা হয়| ৩৭ তলা টাওয়ার টা এক বছরের কম সময়ে তৈরী করা হয় যার দরুন এটা ভারতে দ্রুততম নির্মাণ করা বিল্ডিং এর মধ্যে একটি হয়ে যায়| প্রকল্প টি নয়া দিল্লি-ভিত্তিক নির্মাণ কোম্পানি, আলুওয়ালিয়া কন্ট্রাক্টস (আই) লিমিটেড এর জেনারেল ম্যানেজার, জনাব সঞ্জীব গার্গ এর দ্বারা পরিচালিত ছিল|

সুবিধা
এই হোটেল এ ক্যাফে প্রাত এন্ড বার এ ইতালীয়, ভূমধ্য এবং ভারতীয় রান্নার পৃথক্ স্বাদ উপভোগ করা যায়| একটি বিশিষ্ট এশিয়ান রেস্টুরেন্ট, সান-কাই এ, জাপানি, চীনা এবং থাই রান্নার স্বাদের মজা উপভোগ করা যায়| ওপেন-এয়ার পুল ডেক এ স্যালাডে, স্যান্ডউইচ, পানীয় এবং হালকা খাবার পাওয়া যায়| এই হোটেল এ অবস্থিত ব্যবসা কেন্দ্র তে ইন্টারনেট এক্সেস, অডিও ভিডিও উপকরণ এবং সাচিবিক সেবার ব্যবস্থাপনা আছে| হোটেল এর আউটডোর সুইমিং পুল টি শহর থেকে অবকাশ এর প্রস্তাব দিয়ে স্বাগত জানায়| এই হোটেল এ হেলথ ক্লাব বৈশিষ্ট্য বলতে একটি জিম আছে যার মধ্যে স্টেট-অফ-দি-আর্ট কার্ডিওভাসকুলার এবং শক্তি প্রশিক্ষণ মেশিন উপস্থিত রয়েছে| এছাড়াও বাষ্প কক্ষ ও একটি আবাসিক যোগব্যায়াম গুরু উপস্থিত আছে এই হোটেল টিতে|

অন্যান্য সুযোগ সুবিধা বলতে এই হোটেল টিতে বাচ্চা রক্ষনাবেক্ষণ এর ব্যবস্থা, পরিবার ভিত্তিক কার্যক্রম বা বোর্ড গেম এর মতন প্রশংসাসূচক শিশু বান্ধব সুযোগ এর ব্যবস্থা উপস্থিত আছে| হোটেল এ অন্যান্য সুবিধার মধ্যে প্রহরী ডেস্ক, গাড়ি ভাড়া, লন্ড্রি সার্ভিস, ভ্যালে পার্কিং এবং ২৪ ঘণ্টা রুম সার্ভিস এর মত সুবিধা অন্তর্ভুক্ত আছে|

তথ্যসূত্র

বহিঃসংযোগ
 Four Seasons Hotel Mumbai

মুম্বইয়ের হোটেল
২০০৮-এ প্রতিষ্ঠিত হোটেল
সানতা মারতা

সানতা মারতা কলম্বিয়ায় অবস্থিত একটি শহর ম্যাগডালেনার রাজধানী এবং ব্যারেনকুইলা ও কার্টাজেনার পরেই কলম্বিয়ার ৩য় বৃহত্তম ক্যারিবীয় অঞ্চল। ২৯শে জুলাই, ১৫২৫ সালে স্প্যানিশ বিজেতা রোডরিগো দে বাস্টিডাস কর্তৃক প্রতিষ্ঠিত এই শহরটি কলম্বিয়ার প্রথম স্প্যানিশ উপনিবেশ ছিল। এই শহর গোটা দক্ষিণ আমেরিকার মধ্যে দ্বিতীয় এবং এই দেশের মধ্যে সবচেয়ে পুরাতন শহর।  শহরটি একটি উপসাগরের তীরে অবস্থিত, এবং এই কারণে এটি একটি অন্যতম প্রধান পর্যটন কেন্দ্র।

ইতিহাস

কলম্বিয়-পূর্ব 
ইউরোপীয় আবির্ভাবের পূর্বে, দক্ষিণ আমেরিকায় বসবাস করত আদিবাসীরা। ক্রান্তীয় আবহাওয়া, প্রচুর বৃষ্টিপাত, এবং স্প্যানিশ বিজেতাদ্বারা নিপীড়ন - ইত্যাদি কারণে এই অঞ্চলে আদিবাসিদের সংখ্যা কমে যায়।

তাইরোনা মধ্যম-থেকে দীর্ঘদেহী জনপদের কেন্দ্রে পরিণত হয়েছিল, যা পাথরের হাঁটার পথ, চত্বর, সুরক্ষিত জলপথ এবং কৃষি উৎপাদনের জন্য কিছু ফাঁকা স্থান নিয়ে গড়ে উঠেছিল। তাদের অর্থনীতি মূলত কৃষিকেন্দ্রীক ছিল; ভূট্টা, আনারস, ইউক্কা, এবং অন্যান্য স্থানীয় খাদ্যসামগ্রীই তাদের উৎপাদনের পণ্য ছিল। তায়রোনাদেরকে তাদের সময়ের চেয়েও অগ্রগামী ধরা হয়। প্রত্নতাত্ত্বিক অঞ্চলগুলোকে নিরীক্ষণপূর্বক কিছু সুগঠিত চত্বর ছাড়াও ছোট আকারের ভূগর্ভস্থ পাথরের সুড়ঙ্গ দেখতে পাওয়া যায়। তারা লবণ-উৎপাদন করতেও সক্ষম ছিলেন, যা একটি অন্যতম রপ্তানিপণ্য ছিল। তারা উপকূলীয় অঞ্চলের অন্যান্য আদিবাসীদের সাথে পণ্যের ব্যবসা করত। প্রত্নতাত্ত্বিক অভিযানে তাদের বেশিকিছু মৃৎশিল্প এবং সোনার উপরেও কাজ দেখতে পাওয়া যায়।

পতাকা 
সানতা মারতার পতাকা দুইরঙাঃ সাদা ও নীল। সাদা রং শান্তিকে প্রতিফলিত করে, যাতে কোনপ্রকার বাঁধাছাড়াই সবাই এক। পতাকার নীল রং এই অঞ্চলের আকাশ, নদী এবং দিগন্তের দৃশ্য ও তুষার-আচ্ছন্ন সিয়েরা মাদ্রে পর্বতকে বোঝায়।

ভূগোল 

সানতা মারতা ম্যাগডালেনা প্রদেশে ক্যারিবীয় সাগরের পাশ ঘেঁষে দ্য বে অব সানতা মারতা (সানতা মারতা উপসাগর) এর তীরে অবস্থিত। বোগোটা থেকে ৯৯২ কিলোমিটার এবং বিখ্যাত ব্যারেনকুইলা থেকে ৯৩ কিলোমিটার দূরে অবস্থিত। উত্তর ও পশ্চিম ক্যারিবীয়ানের সীমান্তবর্তী এই অঞ্চল আরাক্যাটাক পৌরসভা ও সিয়েনাগার সাথে অবস্থান করছে।
<div style="clear:left;">

জলবায়ু

অর্থনীতি 
সানতা মারতার অর্থনীতি মূলত পর্যটন, ব্যবসা, উপকূলীয় কার্যাবলী, মাছধরা এবং কৃষিভিত্তিক। তাই কলা, কফি, কোকো এবং কাসাভা ইত্যাদির এখানের প্রধান কৃষিজাত পণ্য।

অবকাঠামো 
সানতা মারতা একটি গুরুত্বপূর্ণ বন্দর। সাইমন বলিভার আন্তর্জাতিক বিমানবন্দর এই শহরের কেন্দ্র থেকে থেকে  দূরে অবস্থিত। ঐতিহাসিক চরিত্র সাইমন বলিভার এখানেই মৃত্যুবরণ করেন, যা গোটা দক্ষিণ আমেরিকার জন্য একটি উল্লেখযোগ্য ঘটনা ছিল। তার নামানুসারেই এই বিমানবন্দরটি প্রতিষ্ঠিত হয়েছে। লা কুইন্তে দে সান পেড্রো আলেকজান্ড্রিনো হিসেবে পরিচিত তার গ্রাম এই শহরের কেন্দ্রের ঠিক বাইরেই অবস্থিত। যেহেতু প্রধান শহরকেন্দ্র উপকূলের কাছেই অবস্থিত, শহর-সম্প্রসারণে শহরটির বেশ সমস্যার মুখোমুখি হতে হয়। তবুও, প্রযুক্তিগতভাবে একটি পৃথক লোকালয় হিসেবে রোডাডেরো'প্রায়শই সানতা মারতার একটি অংশ হিসেবে ধরা হয়।

যমজ শহর 
সানতা মারতার একটি যমজ শহর রয়েছে, যা ফ্লোরিডার মিয়ামি সৈকতে অবস্থিত।

আরও দেখুন 
 কার্তাজেনা দে ইন্ডিয়াস
 ব্যারেনকুইলা

তথ্যসূত্র

বহিঃসংযোগ 
 
  analitica.com - এ সানতা মারতা
  ইউনিম্যাগবিষয়শ্রেণী:ম্যাগডালেনা লেনা
  সানতা মারতা-এর প্রজাতান্ত্রিক এবং অর্থনৈতিক ইতিহাস

সানতা মারতা
কলম্বিয়ার বিভাগীয় রাজধানী
ম্যাগডালেনা বিভাগের পৌরসভা
১৫২৫-এ প্রতিষ্ঠিত লোকালয়
ম্যাগডালেনা লেনা বিভাগের লোকালয়
ক্যারিবীয় বন্দরনগর
১৯৬৪ গ্রীষ্মকালীন অলিম্পিকে নেপাল

নেপাল, জাপানের টোকিওতে  অনুষ্ঠিত ১৯৬৪ গ্রীষ্মকালীন অলিম্পিকে প্রথমবারের মত অংশগ্রহণ করে।

ইভেন্ট অনুযায়ী ফলাফল

অ্যাথলেটিক্স 
পুরুষদের ম্যারাথন
 বাহাদুর ভুপ্নেদ্র - শেষ করেন নি
 বাহাদুর থাপা গঙ্গা - শেষ করেন নি

বক্সিং 
ফ্লাইওয়েট
 থাপা ন্যামসিং - রাউন্ড ১৬ তে বাদ পড়েন
ফেদারওয়েট
 থাপা ভিম বাহাদুর - রাউন্ড ৩২ তে বাদ পড়েন
লাইটওয়েট
 গুরুং পাম প্রসাদ - রাউন্ড ৩২ তে বাদ পড়েন
লাইট ওয়েল্টারওয়েট
 পুন উম প্রসাদ - রাউন্ড ১৬ তে বাদ পড়েন

তথ্যসূত্র 

Official Olympic Reports

১৯৬৪ গ্রীষ্মকালীন অলিম্পিকে দেশসমূহ
অলিম্পিকে নেপাল
খ

খ হলো বাংলা বর্ণমালার দ্বিতীয় ব্যঞ্জনবর্ণ এবং বাংলা বর্ণমালার বর্তমান বিন্যাস অনুযায়ী ১৩তম বর্ণ।‘খ’ হলো একটি অর্ধমাত্রাযুক্ত ব্যঞ্জনবর্ণ।

বর্ণনা 
খ বাংলা ব্যঞ্জনবর্ণের দ্বিতীয় বর্ণ। এটি ক-বর্গীয় ধ্বনিরও দ্বিতীয় ধ্বনি। কখনো কখনো এটি গণিতে অজ্ঞাতরাশি নির্দেশ করতে ব্যবহৃত হয়। এটির প্রাচীন ব্রাহ্মীরূপ হল 𑀔।

ব্যবহার

যুক্তবৰ্ণ     

•খ বর্ণটি বাংলা ভাষায় অন্য বর্ণের সঙ্গে যুক্ত হওয়ার প্রবণতা তেমন দেখায় না।
•"খ্র" যুক্তবর্ণটি ইংরেজি বা বিদেশি শব্দের প্রতিবর্ণীকরণে ব্যবহৃত হয়। দেশীয় শব্দে এর ব্যবহার নেই।

বৈশিষ্ট্য 
খ হলো ধ্বনিগত বৈশিষ্ট্যের দিক দিয়ে কণ্ঠ্য ধ্বনি।এর উচ্চারণ জিহ্বামূল থেকে হয়ে থাকে। এটি একটি অঘোষ ধ্বনি যা উচ্চারণ করলে গলার স্বরতন্ত্রী অনুরণিত হয় না। এটি নিঃশ্বাসের উপর ভিত্তি করে একটি মহাপ্রাণ ধ্বনি।

উদাহরণ 
খই
খইল
খঞ্জ
খচ্চর
খটাশ
খড়
খড়ম
খড়ি
খন্ড
খণ্ড
খণ্ডন
খত
খনন
খনিজ
খনিত্র
খবর
খর
খরচ
খরা
খলিফা
খাই
খাওয়া
খাচা
খাদ্য
খাতা
খাদ
খাদক
খানা
খানিক
খাবার
খামখেয়াল
খারিজ
খারাপ
খালি
খিচুড়ি
 যুক্তাক্ষর

 খ্ + য দেয়

 খ্ + র দেয়

 অন্যদিকে র্ + খ দেয়

কম্পিউটিং কোড

তথ্যসূত্র

বহিঃসংযোগ 
 
 

বাংলা ব্যঞ্জনবর্ণ
বাংলা বর্ণমালা
হাইয়্যাট রিজেন্সি কলকাতা

হাইয়্যাট রিজেন্সি কলকাতা হলো ভারতের কলকাতায়, ই. এম.বাইপাস সংযোগ সড়কের উপর অবস্থিত একটি পাঁচ তারকার বিলাসবহুল হোটেল। এই হোটেলটি নেতাজী সুভাষ চন্দ্র বসু আন্তর্জাতিক/আভ্যন্তরীণ বিমানবন্দর, হাওড়া রেল স্টেশন থেকে ১১ কিমি (৬.৮৩ মাইল) দুরে অবস্থিত এবং শহরের অন্যান্য অংশের সাথে ভালোভাবে সংযুক্ত। ৬.৫ একর এলাকা জুড়ে ছড়ানো, এটা কলকাতার একটি পূর্ণ সেবা সম্পন্ন বিলাসবহুল ব্যবসায়িক হোটেল।এই হোটেলটিতে ২৩৩ টি রুম ও ১৩ টা সুইট, বিশেষ রেস্টুরেন্ট, একটি ব্যায়ামাগার এর সাথে স্পা, স্কোয়াশ এবং টেনিস কোর্ট এবং একটি ল্যান্ডস্কেপ\ড পুল আছে।

ইতিহাস
হোটেল টি ২০০২ সালে ১০ই আগস্ট খোলা হয় এবং এটি বিধাননগরের (স্থানীয়ভাবে যা সল্ট লেক সিটি হিসাবে পরিচিত), যেটা ভারতের পশ্চিমবঙ্গ রাজ্যের একটি পরিকল্পিত উপগ্রহ শহর, সেখান কার প্রথম পাঁচ তারকা হোটেল। রাজ্যের রাজধানী, কলকাতার জনসংখ্যা বৃদ্ধি কে সমন্বয়বিধান করতে ১৯৫৮ এবং ১৯৬৫ সালের মধ্যে বিধাননগর উন্নত করা হয়েছিল।

হোটেলটি ইস্টার্ন মেট্রোপলিটান বাইপাস এর উপর নির্মাণ করা হয়েছে, যেই রাস্তা টা কলকাতার দক্ষিণ অংশের সাথে উত্তরে সল্ট লেকের যোগাযোগ স্থাপন করে। রাস্তাটি কলকাতার পূর্ব দিকে বাইপাস করে এলাকায় বহুবর্ষজীবী যানজট হ্রাস করার জন্য নকশা করা হয়।

সুবিধা
দি হাইয়্যাট রিজেন্সি কলকাতাতে ২৩৩ টি রুম ও সুইট আছে।হায়াত রিজেন্সি কলকাতা, ঝিম বাতাবরণ এবং অসাধারণ সুবিধা এবং সুযোগ সম্পন্ন রুম প্রদান করে।রুম গুলো মার্জিত অভ্যন্তরীণের সঙ্গে মালয়েশীয় সেগুনের মেঝে, টেক্সচার্দ দেয়াল এবং মেঝে থেকে ছাদ অবধি জানালার সংমিশ্রণ রয়েছে। ঘর এ দেওয়া সুযোগ এর মধ্যে হেয়ার ড্রায়ার, মিনি বার, ২৫" কেবেল/স্যাটেলাইট টেলিভিশন, দ্বৈত লাইন টেলিফোন, অনুরোধে ডিভিডি, পৃথক এয়ার কন্ডিশনার নিয়ন্ত্রণ এবং কফি মেকার আছে।

হোটেলটি মিটিং এবং কনফারেন্স রুম, রাজপ্রতিনিধিত্ব বলরুম, গুচি চত্বর এ বিবাহ এবং বহিরঙ্গন স্থানগুলোর জন্য পুলসাইড প্রদান করে।বহিরঙ্গন কার্যক্রম এর জন্য হোটেল টিতে টেনিস এবং স্কোয়াশ কোর্ট এবং জগিং ট্র্যাক আছে। ডাইনিং এবং বিনোদন বিকল্পের মধ্যে অন্তর্ভুক্ত গুচি নামক একটি ভারতীয় রেস্টুরেন্ট, লা কুসিনা নামক একটি ইতালীয় রেস্টুরেন্ট, ওয়াটারসাইড ক্যাফে নামক একটি বেকারি এবং দি বার এবং পুলসাইড বার। এই হোটেল এ ক্লাব প্রানা নামে একটি হোলিস্টিক স্পা ঘর আছে।

পুরস্কার এবং স্বীকৃতি
 টাইমস অফ ইন্ডিয়া ফুড এন্ড  নিঘ্ত্লিফে অ্যাওয়ার্ড – কলকাতা ২০১২ 
 কিংফিশার এক্সপ্লোসিটি গ্রেট খাদ্য গাইড - ২০১২ কলকাতা
 টেলিগ্রাফ খাদ্য গাইড পুরস্কার ২০১২
 এক্সেলেন্স পুরস্কার ২০১২ দাবি সার্টিফিকেট

তথ্যসূত্র

বহিঃসংযোগ

 গুচি 
 লা কুসিনা 
 ওয়াটারসাইড ক্যাফে  

কলকাতার হোটেল
১৯৮০ গ্রীষ্মকালীন অলিম্পিকে নেপাল

নেপাল, সোভিয়েত ইউনিয়নের মস্কোতে অনুষ্ঠিত ১৯৮০ গ্রীষ্মকালীন অলিম্পিকে অংশগ্রহণ করে।

ইভেন্ট অনুযায়ী ফলাফল

অ্যাথলেটিক্স 
পুরুষদের ১০০ মিটার
 রঘুনাজ ওন্তা
 * হিট — ১১.৬১ (→ এগুতে পারেন নি)
পুরুষদের ১০০০০ মিটার
 ফায়ার বাহাদুর দাহাল
 * হিট — ৩১: ১৯.৮ (→ এগুতে পারেন নি)
পুরুষদের ম্যারাথন
 বাইকুন্তা মানানধার
 * চূড়ান্ত — ২:২৩:৫১ (৩৭ তম স্থান →)
 মুকুন্দ হরি শ্রেষ্ঠা
 * চূড়ান্ত — ২:৩৮:৫২ (৪৫ তম স্থান →)

বক্সিং 
পুরুষদের ফ্লাইওয়েট ( ৫১ কেজি)
 রবিরাজ থাপা
 # প্রথম রাউন্ড — বাই
 # দ্বিতীয় রাউন্ড — রেফারি প্রথম রাউন্ড প্রতিযোগিতার বন্ধ পর জ্যানস ভারাদি (হাঙ্গেরি) কাছে হেরে যান

পুরুষদের ব্যান্টামওয়েট (৫৪ কেজি )
 পুষ্কর ডজ শশী
 # প্রথম রাউন্ড — বাই

 # দ্বিতীয় রাউন্ড — আলী বেন ম্যাগেনিয়া (ফ্রান্স) এর কাছে হেরে যান, ওয়াক ওভার লস্ট

পুরুষদের ফেদারওয়েট (৫৭ কেজি)
 নরেন্দ্র আপেল
 # প্রথম রাউন্ড — বাই
 # দ্বিতীয় রাউন্ড — রেফারি প্রথম রাউন্ড প্রতিযোগিতার বন্ধ পর সিডনেই দালরোবের (ব্রাজিল) কাছে হেরে যান

পুরুষদের হাল্কা-ত্তজনবিশেষ (৬৩.৫ কেজি) 
 বিষ্ণু মালাকার
 # প্রথম রাউন্ড — রেফারি প্রথম রাউন্ড প্রতিযোগিতার বন্ধ পর রিয়ু বান-হোয়া (উত্তর কোরিয়া) কাছে হেরে যান

তথ্যসূত্র 

অফিসিয়াল অলিম্পিক প্রতিবেদন

অলিম্পিকে নেপাল
১৯৮০ গ্রীষ্মকালীন অলিম্পিকে দেশসমূহ
১৯৮৪ গ্রীষ্মকালীন অলিম্পিকে নেপাল

নেপাল, মার্কিন যুক্তরাষ্ট্রের লস অ্যাঞ্জেলেসে অনুষ্ঠিত ১৯৮৪ গ্রীষ্মকালীন অলিম্পিকে পঞ্চমবারের মত অংশগ্রহণ করে।

ইভেন্ট অনুযায়ী ফলাফল

অ্যাথলেটিক্স 
পুরুষদের ৪০০ মিটার
পুষ্প রাজ ওঝা
 হিট — ৫২.১২ (→ এগুতে পারেননি)

পুরুষদের ৮০০ মিটার 
যোধা গুড়ং
 হিট — ১:৫৬.৭২ (→ এগুতে পারেননি)

পুরুষদের ম্যারাথন
 বৈকুণ্ঠ মানন্ধর — ২:২২:৫২ (→ ৪৬তম স্থান)
 অর্জুন পণ্ডিত — ২:৩২:৫৩ (→ ৬৩তম স্থান)
 আমিরি যাদব — ২:৩৮:১০ (→ ৬৯তম স্থান)

তথ্যসূত্র 

অফিসিয়াল অলিম্পিক প্রতিবেদন

অলিম্পিকে নেপাল
১৯৮৪ গ্রীষ্মকালীন অলিম্পিকে দেশসমূহ
বাহরাইন জাতীয় হ্যান্ডবল দল

বাহরাইন জাতীয় হ্যান্ডবল দল আন্তর্জাতিক হ্যান্ডবলে বাহরাইনের প্রতিনিধিত্ব করে।  এটি  বাহরাইন হ্যান্ডবল ফেডারেশন দ্বারা নিয়ন্ত্রিত হয়ে থাকে। বর্তমান দলটির কোচ হলেন রিস্তু ভোহা।

ফলাফল

বিশ্ব চ্যাম্পিয়নশিপ

এশিয়ান চ্যাম্পিয়নশিপ

বর্তমান দল

উল্লেখযোগ্য সাবেক কোচ

বহিঃসংযোগ 
বাহরাইনের জাতীয় ক্রীড়া দল
সৈনিক স্কুল, গোয়ালপারা

সৈনিক স্কুল  হল সামরিক বিদ্যালয়।

৯৬৪ সালের ১২ নভেম্বর এটি ভারতের প্রতিরক্ষা মন্ত্রালয়ের অধীনে প্রতিষ্ঠা করা হয়েছিল। বর্তমানে এটি আবাসিক বিদ্যালয়।

প্রতিষ্ঠা
১৯৬১ সালে তৎকালীন ভারত এর প্রতিরক্ষা মন্ত্রী ভি. কে. মেননে সৈনিক বিদ্যালয় প্রতিষ্ঠা করার কথা উত্থাপন কৰে। প্রথমে ভারতে ১৮টি সৈনিক স্কল প্রতি২ষ্ঠ করা হয়। ১৯৬৪ সালের ১২ নভেম্বর অসমের গোয়ালপারা জিলা তে এই বিদ্যালয়খন স্থাপন করা হয়।

অবস্থান আর পরিবহন
সৈনিক স্কুল, গোয়লপারা ভারত এর উত্তর-পূব অঞ্চল এ অবস্থিত। এই অঞ্চলের মণিপুর এর  ইম্ফল তে  অন্য এখন সৈনিক স্কুল প্রতিষ্ঠা করা  হয়েছে। এই বিদ্যালয়টি এখন গোয়ালপারা শহর থেকে ১৮ কি.মি. দূরত্বে অবস্থিত। এটির নিকটর্বতী রেল স্টেশন হচ্ছে গোয়ালপারা। দূরত্ব প্রায় ২৩ কি.মি.।

তথ্যসূত্র

শিক্ষাপ্রতিষ্ঠান
আসামের বিদ্যালয়
গোয়ালপাড়া জেলা
১৯৬৪-এ প্রতিষ্ঠিত শিক্ষাপ্রতিষ্ঠান
ক্রোয়েশিয়া জাতীয় ক্রিকেট দল

ক্রোয়েশীয় ক্রিকেট দল আন্তর্জাতিক ক্রিকেটে ক্রোয়েশিয়ার প্রতিনিধিত্ব করে। তারা ২০০১ সালে আইসিসি এর অনুমোদিত সদস্য হয়।

তথ্যসূত্র

জাতীয় ক্রিকেট দল
ক্রিকেট দল
আন্তর্জাতিক ক্রিকেটে ক্রোয়েশিয়া
নিজপাড়া ইউনিয়ন

নিজপাড়া ইউনিয়ন বাংলাদেশের  দিনাজপুর জেলার বীরগঞ্জ উপজেলার একটি ইউনিয়ন।

অবস্থান 
বীরগঞ্জ উপজেলার একটি ইউনিয়ন হল নিজপাড়া ইউনিয়ন। উত্তরে মোহনপুর ইউনিয়ন, পশ্চিমে মরিচা ইউনিয়ন, দক্ষিণে সুজালপুর ইউনিয়ন এবং পূর্বে খানসামা উপজেলা। অত্র ইউনিয়ন উন্নয়নে বেশ কিছু ভালো এনজিও কাজ করছে।

প্রশাসনিক 
৬নং নিজপাড়া ইউনিয়নের বর্তমান চেয়ারম্যান মোহাম্মদ আনিসুর রহমান ও ১২ জন ইউপি মেম্বার রয়েছেন।পা ড়া ইউনিয়ন ৯৪৮৭ একর আয়তন নিয়ে ইউনিয়ন পরিষদ চালায় জনগণের ভোটে নির্বাচিত চেয়ারম্যান। ২০০১ ইং সালের পরিসংখ্যান জরিপ অনুসারে এই ইউনিয়নে গ্রাম ভিত্তিক মোট জনসংখ্যা :২৫৯৯৪ জন। মোট জনসংখ্যার ১৩৩৪০ জন পুরুষ এবং ১২৬৫৪ জন মহিলা।

ভাষা ও সংস্কৃতি 
এ ইউনিয়নে সংস্কৃতিমনা লোকজন বিভিন্ন সময়ে  বিভিন্ন জায়গায়অনুষ্ঠান আয়োজনের মাধ্যমে জনগণকে বিনোদন প্রদান করেছে। অত্র ইউনিয়নে  আদিকাল থেকেই উল্লেখযোগ্য সংখ্যক আদিবাসী বসবাস করে আসছে এবং ভাষা ও সংস্কৃতির ক্ষেত্রে এই আদিবাসীরা সবসময় একটি স্বতন্ত্র পরিচয় বহন করে এসেছে। পহেলা বৈশাখ, চৈত্রসংক্রান্তি, বর্ষবরণ, নবান্ন পালন, আদিবাসীদের (সাঁওতালদের) ৩০ শে জুনের হুল উৎসব, হিন্দু সম্প্রদায়ের পূজা পার্বণের সময়, মুসলমানদের ঈদ উৎযাপনের সময় এউপজেলায় বেশ উৎসবমুখর পরিবেশের  সৃষ্টি হয়। ঢাক, ঢোল, কাসর, তোরংগ,বাঁশী  এএলাকার বেশ জনপ্রিয় বাদ্যযন্ত্র। নিজপাড়া মিশন ক্যাথলিক চার্চ শুভ বড়দিন উতসব উল্লেখযোগ্য।

ভৌগোলিক ও অর্থনৈতিক 
পূর্ব ও দক্ষিণদিকে রয়েছে আত্রাই নদী, ইউনিয়নের মাঝ দিয়ে বয়ে গেছে ছোট ঢেপা নদী ও সারিসুয়া নদী।

দর্শনীয় স্থান

নিজপাড়া মিশন  
দিনাজপুর শহর থেকে বাস যোগে সোজা উত্তরে ৩৫ কিঃ মিঃ অদূরে নিজপাড়া মিশন অবস্থিত । খৃষ্টান সম্প্রদায়ের জন্য দিনাজপুর জেলার এটি একটি ঐতিহ্যবাহী প্রতিষ্ঠান । অবস্থান: ৬নং নিজপাড়া ইউনিয়নের ৫নং ওয়ার্ডে এ মিশন অবস্থিত ।

তথ্যসূত্র 

বীরগঞ্জ উপজেলার ইউনিয়ন